Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите Томислав Цветковски со службена легитимација број 28-0004 и Нена Велковска со службена легитимација број 28-0021 изврши редовен инспекциски надзор над субјектот на инспекциски надзор Центар за помош на лица со ментален хендикеп Порака Неготино-Неготино Давател на социјални услуги, со седиште на Ул. Киро Крстев бб. Неготино, застапуван од претседател на здружението Гордана Трајковска, и со Записник ИП1 број 16-75 од 17.10.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022 ,236/2022 и 65/2023), го донесе следното

**Р Е Ш Е Н И Е**

Се наредува на Гордана Трајковска, претседател на здружението Центар за помош на лица со ментален хендикеп Порака Неготино-Неготино (во натамошниот текст: Давателот на услугата), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Давателот на услугата живеење со поддршка, во зависност од нивото и интензитетот на поддршката, услугата да ја обезбедува преку еден раководител на осум станбени единици во согласност со член 106 од Законот и член 20 став 1 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги живеење со поддршка („Службен весник на РСМ„ бр.264/19 и 34/23)

 **Рокот за извршување на изречената инспекциска мерка изнесува 60 дена од приемот на решението**

2. Давателот на услугата да обезбеди еден координатор за поддршка на четири станбени единици кој ќе ја обавува работата само како координатор а не и асистент/негувател во согласност со член 106 од Законот и член 20 став 1 алинеја 2 од Правилникот за начинот и обемот на социјалните услуги, нормативите и стандардите за давање на социјалните услуги живеење со поддршка („Службен весник на РСМ„ бр.264/19 и 34/23)

 **Рокот за извршување на изречената инспекциска мерка изнесува 60 дена од приемот на решението**

3. Координаторот на услугата да обезбедува поддршка на корисникот во изборот на асистент/негувател во соработка со стручниот работник во центарот, во согласност со член 106 од Законот и член 21 став 1 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги живеење со поддршка („Службен весник на РСМ„ бр.264/19 и 34/23)

 **Рокот за извршување на изречената инспекциска мерка изнесува 60 дена од приемот на решението**

4. Давателот на услугата живеење со поддршка во сите досиеја на асистентите/негувателите да обезбедува доказ за исполнување на нормативите и стандардите за давање на услугата, во согласност со член 106 од Законот и член 22 од Правилникот за начинот и обемот на социјалните услуги, нормативите и стандардите за давање на социјалните услуги живеење со поддршка („Службен весник на РСМ„ бр.264/19 и 34/23)

 **Рокот за извршување на изречената инспекциска мерка изнесува 60 дена од приемот на решението**

 5. Раководното или друго овластено лице во Давателот на социјални услуги се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски инспектор за социјална заштита со службена легитимација број 28-0004 и Нена Велковска инспектор за социјална заштита со службена легитимација број 28-0021, изврши редовен инспекциски надзор над субјектот на инспекциски надзор Центар за помош на лица со ментален хендикеп Порака Неготино-Неготино Давател на социјални услуги, со седиште на Ул. Киро Крстев бб. Неготино, застапуван од претседател на здружението Гордана Трајковска и состави Записник ИП1 број 16-75 од 17.10.2024 година, во кој се констатирани недостатоци и неправилности во постапката за давање на услугата живеење со поддршка.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-75 од 25.10.2024 година.

 Инспектори за социјална заштита:

 Томислав Цветковски

 Нена Велковска